מא צ'ונג פיי

מא צ'ונג-פיי (Chung-Pei Ma במנדרינית: 馬中珮) היא אסטרופיזיקאית וקוסמולוגית. צ'ונג-פיי היא פרופסורית לאסטרונומיה ופיזיקה באוניברסיטת קליפורניה בברקלי המובילה את קבוצת המחקר החוקרת חורים שחורים - קבוצת מחקר שגילתה בין היתר את החורים השחורים הגדולים ביותר הידועים לנו. היא זכתה במגוון פרסים, ביניהם לפיזיקה בשנת 2003<ref name=":0"></ref><ref name=":1"></ref>. 

== ביוגרפיה ==
מא צ'ונג-פיי, נולדה בטאיוואן בשנת 1966 לשני הורים אשר עסקו בעיתונאות. אביה מא צ'י-שן (Ma Chi-shen) היה עיתונאי ידוע ואמהּ, האונג צ'או-הנג (Huang Chao-heng) הייתה עיתונאית האחראית על ניהול חדשות הפנים בתחנת שידור בטאיוואן. במהלך ילדותה בטאיוואן נגנה בכינור, אך כבר אז ידעה צ'ונג-פיי מה היא תרצה ללמוד ואת שאיפותיה לעתיד<ref name=":1" />.

בשנת 1983 זכתה מא צ'ונג-פיי במקום הראשון בתחרות הנגינה בכינור בטאיוואן. באותה השנה כשהיא בת 17 עברה צ'ונג-פיי לארצות הברית כדי ללמוד פיזיקה במכון הטכנולוגי של מסצ'וסטס (Massachusetts Institute of Technology / MIT). שם למדה את לימודי התואר הראשון והדוקטורט שלה בפיזיקה. בנוסף במהלך שהותה ב-MIT למדה בקונסרבטוריון ניו אינגלנד שבבוסטון כדי לשפר ולשמר את יכולות נגינתה. בשנת 1993 עברה מא צ'ונג-פיי למכון הטכנולוגי של קליפורניה (California Institute of Technology) ובשנת 1996 עברה לאוניברסיטת פנסילבניה שם הייתה עמיתת ועוזרת פרופסור עד לשנת 2001<ref name=":1" />.

בשנת 2002 החלה מא צ'ונג-פיי לחקור באוניברסיטת ברקלי (Berkeley) שבקליפורניה שם הייתה פרופסורית לאסטרונומיה והובילה קבוצת מחקר שגילתה את החורים השחורים הגדולים ביותר. בנוסף, בין השנים 2007 עד לשנת 2017 פעלה מא צ'ונג-פיי בתור העורכת הקוסמולוגית המדעית של העיתון The Astrophysical Journal<ref name=":1" /><ref name=":0" />.

== פעילות מחקרית ==
תחום המחקר המרכזי של צ'ונג-פיי הוא קוסמולוגיה ואסטרופיזיקה. במהלך שנות פעילותה עסקה צ'ונג-פיי במגוון רחב של נושאים מחקריים הקשורים לפיזיקה ואסטרולוגיה כגון: המאפיינים של חומר אפל ואנרגיה אפלה, קרינת הרקע הקוסמית, עידוש כבידתי (תופעה בה קרני האור מתעקמות סביב גופים בעלי מסה גבוהה כמו חורים שחורים וכוכבי נייטרונים), התפתחות ויצירה של גלקסיות חדשות ומבנה של היקום<ref name=":0" />.

בנוסף לכל אלה, עמדה צ'ונג-פיי בראש צוות מחקר העוסק בחורים שחורים. עיסוקם ומחקרם המרכזי היה גילוי החורים השחורים הגדולים ביותר הידועים לנו<ref name=":0" />. עד למחקרה סברו כי לחורים השחורים הגדולים ביותר מסה של 10 מיליארד שמשות, אך במהלך מחקרה הוכיחה שמסת הגדולים ביותר שגילו כמעט כפולה מכך, ולמאסיבי ביותר בעל מסה של 21 מיליארד שמשות<ref></ref><ref></ref>. התגליות המדעיות שלה בנושאים אלה תרמו רבות להבנה שלנו בכל הקשור לאסטרופיזיקה בפרט והיקום בכלל, ועל כך קבלה צ'ונג-פיי ומעבדתה פרסים רבים והוקרה על תגליותיהם<ref name=":2"></ref><ref name=":3"></ref><ref name=":1" />.

== פרסים והוקרה ==
* 1987- חברה באחוות פאי בטא קפא – אחוות אוניברסיטאות אמריקאית אשר מקבלת לשעריה את הסטודנטים הטובים ביותר<ref name=":1" />.
* 1997 - פרס אנני ג'אמפ קאנון לאסטרונומיה(AAS)- פרס המוענק לנשים על ידי האגודה האסטרונומית האמריקאית<ref name=":1" />.
* 2003 - פרס מריה גופרט-מאייר (Maria Goeppert-Mayer Award) לפיזיקה - פרס המוענק מדי שנה על ידי החברה האמריקאית לפיזיקה (American Physical Society) לאישה אשר תרמה בתגליותיה באופן יוצא מגדר הרגיל בכל תחומי הפיזיקה<ref name=":1" />.
* 2009 - עמיתה של החברה הפיזיקאית האמריקאית (American Physical Society)<ref name=":2" />.
* 2020 – עמיתה של האקדמיה האמריקאית למדעים ואומנויות (American Academy of Arts and Sciences)- תואר המוענק מדי שנה למדענים ואנשי רוח שתרמו רבות לידיעתנו<ref name=":3" />.

== הערות שוליים ==

קטגוריה:אסטרופיזיקאיות
קטגוריה:מדעניות אמריקאיות במאה ה-20
קטגוריה:זוכות פרס אנני ג'אמפ קאנון
קטגוריה:אמריקאיות שנולדו ב-1966
קטגוריה:אמריקאים שנולדו ב-1966